বেঙ্গালুরুতে রহস্যমৃত্যু তরুণীর! চাঞ্চল্য

ওয়েব ডেস্ক : রহস্যমৃত্যু (Death) হল তরুণীর। ঘটনাটি ঘটেছে বেঙ্গালুরুর (Bengaluru) গায়েত্রী নগরে। জানা যাচ্ছে, সেকানকার এক ঘর থেকে তরুণীর পচাগলা দেহ উদ্ধার করা হয়। কিন্তু কী কারণে ওই তরুণীর মৃত্যু হয়েছে, সে বিষয়ে এখনও কিছু জানা যায়নি। তবে পুলিশের প্রাথমিক অনুমান, ওই তরুণী আত্মঘাতী হয়েছেন। মৃতার দেহকে ময়নাতদন্তে পাঠানো হয়েছে বলে খবর।

পুলিশ সূত্রে খবর, ওই তরুণী (২৫) কর্ণাটকের দাভাঙ্গারের বাসিন্দা। চাকরি সূত্রে বেশ কিছু সময় ধরে তিনি বেঙ্গালুরুতে (Bengaluru) থাকছিলেন। তিনি বেঙ্গালুরুর গায়েত্রী নগরে একটি ভাড়া বাড়িতে একাই থাকতেন। আর সেখান থেকেই ওই তরুণীর মৃতদেহ উদ্ধার হয় বলে খবর।

আরও খবর : নীতীশ কুমারকে ‘নির্বাচনী বর’ বলে কটাক্ষ অখিলেশের

জানা যাচ্ছে, বেশ কিছু সময় ধরে তরুণীর সঙ্গে যোগাযোগ করতে পারছিলেন না মৃতার পরিবার। এর পরেই সন্দেহ হওয়ায় তারা বাড়ির মালিকের সঙ্গে যোগাযোগ করেন বলে খবর। এর পরেই খোঁজ নিতে গিয়ে বাড়ির মালিক দেখেন দরজা বন্ধ রয়েছে তরুণীর। ডাকাডাকির পর সাড়া না মেলায়, অন্য চাবি দিয়ে দরজা খুলতেই চমকে ওঠেন বাড়ির মালিক। তিনি ঝুলন্ত অবস্থায় দেখতে পান তরুণীকে।

এর পরেই পুলিশে (Police) খবর দেওয়া হয়। তার পরেই পুলিশ এসে দেহ উদ্ধার করে ময়নাতদন্তের জন্য পাঠায়। প্রাথমিক তদন্তে পুলিশের অনুমান, দীর্ঘদিন ধরে একা থাকছিলেন ওই তরুণী। সঙ্গে ভুগছিলেন মানসিক অবসাদে। সেই কারণে আত্মঘাতী হয়ে থাকতে পারেন তিনি। পুলিশ আরও জানিয়েছে, কয়েকদিন আগেই মৃত্যু হয় ওই তরুণীর। ময়নাতদন্তের রিপোর্ট হাতে আসার পরেই এই মৃত্যু সম্পর্কে সব তথ্য দেওয়া হবে বলে জানিয়েছে পুলিশ।